Document ID: 32004R0387

Uredba Komisije (ES) št. 387/2004
z dne 1. marca 2004
o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb" (Arbroath Smokies)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1] ter zlasti člena 6(3) in (4) Uredbe,
ob upoštevanju naslednjega:
(1) V skladu s členom 5 Uredbe (EGS) št. 2081/92 je Združeno kraljestvo poslalo Komisiji vlogo za registracijo imena Arbroath Smokies kot geografske označbe.
(2) Opravljena je bila preiskava, kot to zahteva člen 6(1) zgoraj navedene uredbe in ugotovljeno je bilo, da so bile vse zahteve uredbe izpolnjene, predvsem, da so bili zagotovljeni vsi podatki, zahtevani v okviru člena 4.
(3) Po objavi specifikacije v Uradnem listu Evropske unije [2] v zvezi z imenom, navedenim v tej Prilogi, Komisija ni prejela nobenega ugovora v smislu člena 7 navedene uredbe.
(4) Zato bi bilo treba zadevno ime vnesti v "Register zaščitenih označb porekla in zaščitenih geografskih označb" ter bi moralo imeti status zaščitene geografske označbe na ravni Skupnosti.
(5) Priloga k tej uredbi dopolnjuje Prilogo k Uredbi Komisije (ES) št. 2400/96 [3] -
SPREJELA NASLEDNJO UREDBO:
Člen 1
Ime iz Priloge k tej uredbi se doda v Prilogo k Uredbi (ES) št. 2400/96 in vnese kot zaščitena geografska označba (ZGO) v "Register zaščitenih označb porekla in zaščitenih geografskih označb", predviden v členu 6(3) Uredbe (EGS) št. 2081/92.
Člen 2
Ta uredba začne veljati 20. dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. marca 2004

Labels: 3
18
6